Αγαπητοί γονείς,

Θα θέλαμε να σας ενημερώσουμε πως το εκπαιδευτήριό μας σάς παρέχει, εντελώς δωρεάν, τη διαδικτυακή υπηρεσία **«Οδηγός Σταδιοδρομίας»** σε συνεργασία με τον κύριο Στράτο Στρατηγάκη, Σύμβουλο Σταδιοδρομίας - Εκπαιδευτικό Ερευνητή, με σκοπό να μπορέσετε να λαμβάνετε άμεση ενημέρωση για τρέχοντα εκπαιδευτικά ζητήματα και απαντήσεις σε ερωτήματα σε σχέση με:

* τη λειτουργία της δευτεροβάθμιας εκπαίδευσης
* τα θέματα των Πανελλαδικών Εξετάσεων
* τον τρόπο εισαγωγής στα ΑΕΙ, τις Πανελλαδικές Εξετάσεις και τις βάσεις
* την εισαγωγή στις Στρατιωτικές, Αστυνομικές και Σχολές της Πυροσβεστικής
* τις σπουδές στην Ελλάδα ή το εξωτερικό, σε προπτυχιακό ή μεταπτυχιακό επίπεδο
* την ορθή συμπλήρωση του Μηχανογραφικού Δελτίου
* τις Μετεγγραφές
* τα Επαγγέλματα

Το μέγεθος του υλικού που περιέχει ο «Οδηγός Σταδιοδρομίας» ξεπερνάει τα 2,5 Gb και, εκτός όλων των άλλων, περιλαμβάνει και τρεις μηχανές αναζήτησης για τα Θέματα των Εξετάσεων, τις Προπτυχιακές Σπουδές και τις Μεταπτυχιακές Σπουδές. Μπορείτε να δείτε μία σύντομη ξενάγηση στις δυνατότητες του Οδηγού Σταδιοδρομίας στο video που υπάρχει στην πρώτη σελίδα του Οδηγού.

Περιλαμβάνει, επίσης, ειδικό λογισμικό που υπολογίζει τις βαθμολογίες χρησιμοποιώντας την ΕΒΕ και τους συντελεστές βαρύτητας. Έτσι, δίνει τη δυνατότητα προσομοίωσης μηχανογραφικού δελτίου, το οποίο παρέχεται και σε εκτυπώσιμη μορφή, και με βάση τις πιθανές βαθμολογίες εισαγωγής υποδεικνύει τις σχολές που μπορεί να δηλώσει ο μαθητής με βάση τις προτιμήσεις του.

Για να κάνετε χρήση της εφαρμογής πληκτρολογείτε odigos.stadiodromia.gr θα χρειαστείτε το όνομα χρήστη και τον κωδικό, για τα οποία θα απευθυνθείτε στη Γραμματεία του Εκπαιδευτηρίου.

Η εφαρμογή λειτουργεί σε pc, tablet και κινητό τηλέφωνο ανεξάρτητα από το λειτουργικό σύστημα που διαθέτει.

Για οτιδήποτε χρειαστείτε μπορείτε να επικοινωνείτε καθημερινά με τη Γραμματεία, ώρες 14.00-20.00, στο τηλέφωνο 2231021969. Σας ευχαριστούμε!